Марселин Деборд-Валмор
Розите на Саади

Превод от френски: Кирил Кадийски, 2004

chitanka.info

Набрах ти рози аз и в тая утрин ранна;

но бяха толкова, че не успях с колана

да стегна всичко тук, откъснато от мен.

Букетът пръсна се. И розите крилати

пое ги вятърът, в морето ги запрати

и стана морският простор за миг червен:

неукротим пожар сред залива огромен…

Но пази роклята ми дъхавия спомен,

ела и се опий, на мойта гръд склонен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.